**98/2016.(IV.20.) Kgy. sz. határozat**

Szombathely Megyei Jogú Város Közgyűlése a Javaslat a „TOP-6.6.1-15 Egészségügyi alapellátás infrastrukturális fejlesztése” megnevezésű pályázati felhívással kapcsolatos döntések meghozatalára című előterjesztést megtárgyalta, és a következő döntéseket hozta:

1. A Közgyűlés a 11/2016. (I.28.) Kgy. sz. határozat 1.) 2.) és 3.) pontját visszavonja.
2. A Közgyűlés az előterjesztés mellékletét képező új egészségügyi alapellátó központ kialakítására vonatkozó módosított megvalósíthatósági tanulmányt jóváhagyja.
3. A Közgyűlés a TOP-6.6.1-15 Egészségügyi alapellátás infrastrukturális fejlesztése megnevezésű pályázati kiírásra benyújtandó módosított projektet jóváhagyja, egyúttal felkéri a polgármestert az elfogadott projekt Nemzetgazdasági Minisztérium részére történő benyújtására.
4. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott új egészségügyi alapellátó központ kialakítására vonatkozó további módosításokat jóváhagyja.
5. A Közgyűlés felkéri a polgármestert, hogy vizsgálja meg az új egészségügyi központ eszközigényét és ennek eredményét terjessze a Közgyűlés elé. A Közgyűlés felkéri továbbá a polgármestert, vizsgálja meg az eszközigény pályázati forrásból történő finanszírozásának lehetőségét.
6. A Közgyűlés felkéri a polgármestert, keresse meg a Vas Megyei Önkormányzatot abban a kérdésben, hogy milyen módon tud a Vas Megyei Önkormányzat szerepet vállalni azon rendelőegységek átköltöztetése költségviselésében, amelyek vonatkozásában a Megyei Önkormányzatot szerződés alapján elhelyezési kötelezettség terheli.

**Felelősök:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője

Lakézi Gábor, Városüzemeltetési Osztály vezetője

Dr. Bencsics Enikő, Egészségügyi és Közszolgálati Osztály vezetője

Vigné Horváth Ilona, Szombathelyi Egészségügyi GESZ Igazgatója)

**Határidő:** 1-2. pont: azonnal

3. pont: 2016. április 20.

4. pont: támogató döntését követő Gazdasági és Városstratégiai Bizottság

5. pont: 2016. december 31.,

6. pont: 2016. május 31.